บาททรงตัว เปิด 32.33 บาทต่อดอลลาร์ รอปัจจัยใหม่
เงินบาทเปิดตลาด 32.33 บาทต่อดอลลาร์ ทรงตัว ตลาดรอปัจจัยใหม่ คาดกรอบวันนี้ 32.20-32.40 บาทต่อดอลลาร์
2 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.33 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 32.34 บาท/ดอลลาร์ทิศทางเงินบาทวันนี้คาดว่าจะแกว่งตัวในกรอบ เพื่อรอปัจจัยใหม่เข้ามา จากที่ก่อนหน้านี้เงินบาทแข็งค่าไปค่อนข้างเร็ว โดยเมื่อคืนนี้ ตัวเลขการจ้างงานภาคเอกชนเดือนส.ค.ของสหรัฐ ออกมาแย่กว่าที่ตลาดคาด ขณะที่ดัชนีภาคการผลิตของสหรัฐเดือนส.ค. ออกมาดีกว่าที่ตลาดคาด"ช่วงนี้บาทคงแกว่งในกรอบ รอปัจจัยใหม่ๆ โดยตลาดรอดูตัวเลขการจ้างงานนอกภาคเกษตรของสหรัฐฯ ในคืนวันศุกร์นี้" นักบริหารเงินระบุนักบริหารเงิน คาดว่าวันนี้เงินบาทจะเคลื่อนไหวในกรอบ 32.20-32.40 บาท/ดอลลาร์